CELEX: 32015R0704
Language: sk
Date: 2015-04-30 00:00:00
Title: Nariadenie Komisie (EÚ) 2015/704 z 30. apríla 2015, ktorým sa mení nariadenie (ES) č. 1881/2006, pokiaľ ide o maximálnu hodnotu PCB nepodobných dioxínom v ulovenom voľne žijúcom ostroňovi bieloškvrnitom (Squalus acanthias) (Text s významom pre EHP)

1.5.2015   
            
            
               SK
            
            
               Úradný vestník Európskej únie
            
            
               L 113/27
            
         NARIADENIE KOMISIE (EÚ) 2015/704
   z 30. apríla 2015,
   ktorým sa mení nariadenie (ES) č. 1881/2006, pokiaľ ide o maximálnu hodnotu PCB nepodobných dioxínom v ulovenom voľne žijúcom ostroňovi bieloškvrnitom (Squalus acanthias)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
   keďže:
   
               (1)
            
            
               V nariadení Komisie (ES) č. 1881/2006 (2) sa stanovujú maximálne hodnoty obsahu dioxínov, polychlórovaných bifenylov (PCB) podobných dioxínom a PCB nepodobných dioxínom v rybách a produktoch rybolovu.
            
         
               (2)
            
            
               Združenia zainteresovaných strán poskytli údaje o prítomnosti PCB nepodobných dioxínom v ulovenom voľne žijúcom ostroňovi bieloškvrnitom (Squalus acanthias). Z uvedených údajov je zrejmé, že mnohokrát nemožno dosiahnuť súčasnú maximálnu hodnotu 75 ng/g čerstvej hmotnosti pri dodržiavaní správnej rybárskej praxe za bežných podmienok výlovu a rastu. Z poskytnutých údajov vyplýva, že súčasná najvyššia hodnota nie je v súlade so zásadou, podľa ktorej sú maximálne hodnoty obsahu kontaminantov stanovené na najnižšiu možnú dosiahnuteľnú úroveň. Preto je vhodné zvýšiť súčasnú maximálnu hodnotu PCB nepodobných dioxínom v ulovenom voľne žijúcom ostroňovi bieloškvrnitom (Squalus acanthias), a to bez toho, aby došlo k ohrozeniu verejného zdravia.
            
         
               (3)
            
            
               Nariadenie (ES) č. 1881/2006 by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1881/2006 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 37, 13.2.1993, s. 1.
   
      (2)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
   
      PRÍLOHA
      Príloha k nariadeniu (ES) č. 1881/2006 sa mení takto:
      
                  1.
               
               
                  Bod 5.3 sa nahrádza takto:
                  
                              „5.3.
                           
                           
                              Svalovina rýb a produkty rybolovu a výrobky z nich (25) (34) s výnimkou:
                              
                                          —
                                       
                                       
                                          uloveného voľne žijúceho úhora,
                                       
                                    
                                          —
                                       
                                       
                                          uloveného voľne žijúceho ostroňa bieloškvrnitého (Squalus acanthias),
                                       
                                    
                                          —
                                       
                                       
                                          ulovených voľne žijúcich sladkovodných rýb s výnimkou diadrómnych druhov ulovených v sladkých vodách,
                                       
                                    
                                          —
                                       
                                       
                                          rybej pečene a výrobkov z nej vyrobených,
                                       
                                    
                                          —
                                       
                                       
                                          olejov z morských živočíchov
                                       
                                    Maximálna hodnota pre kôrovce sa vzťahuje na svalovinu z končatín a abdominálnej časti (44). V prípade krabov a krabom príbuzných kôrovcov (Brachyura a Anomura) sa táto hodnota vzťahuje na svalovinu z končatín.
                           
                           
                              3,5 pg/g čerstvej hmotnosti
                           
                           
                              6,5 pg/g čerstvej hmotnosti
                           
                           
                              75 ng/g čerstvej hmotnosti“
                           
                        
            
                  2.
               
               
                  Za bod 5.4 sa vkladá tento bod 5.4a:
                  
                              „5.4a.
                           
                           
                              Svalovina uloveného voľne žijúceho ostroňa bieloškvrnitého (Squalus acanthias) a výrobky z nej (34)
                           
                           
                              3,5 pg/g čerstvej hmotnosti
                           
                           
                              6,5 pg/g čerstvej hmotnosti
                           
                           
                              200 ng/g čerstvej hmotnosti“